Opera-ikoon Montserrat Caballé oorlede - Maroela Media
Montserrat Caballé (Foto: Tiramillas)
Caballé sukkel al 'n geruime tyd met haar gesondheid en sy is verlede maand in 'n hospitaal in Barcelona opgeneem, aldus nuusagentskap Efe. Sy is in die hospitaal oorlede en haar begrafnisdiens sal na verwagting Maandag plaasvind. Sy het in 2012 'n beroerte gehad en het sedertdien met haar gesondheid gesukkel.
Sy het in die Basel Opera en Bremen Opera gesing voor haar internasionale deurbraak in 1965 in Lucrezia Borgia by Carnegie Hall in New York. Sy het ook in die Metropolitaanse Opera, San Francisco Opera en Weense staatsopera gesing, onder andere saam met Luciano Pavarotti en Placido Domingo.
"Barcelona" is in 1987 vrygestel en het later die kenwysie geword vir die stad se Olimpiese Spele in 1992.
Caballé het tydens haar loopbaan van meer as 50 jaar wêreldwyd gereis.
Sy het twee kinders saam met die Spaanse tenoor Bernabe Marti. Hulle is in 1964 getroud.
Ek raak wragtig oud, die sangers en sterre wat ek nog altyd bewonder het val hier om my, dit voel vir my kompleet asof iemand besig is om in my bos te kap. Montserrat was inderdaad 'n befaamde opera sangeres en sy was uniek in vele opsigte maar ook dat as sy die dag al die stoppe uittrek, dan sing sy die orkes dood.
Ek ken die gevoel, ja! Ouderdom is nie vir sissies nie!
Waar ek in die verlede vir lekkernye geshop het dwaal ek nou rond om medikasie te soek vir pyne wat landingsplekke soek…
'n Legende. Ek kan oor en oor en oor luister na "Barcelona" wat sy saam met Freddie Mercury sing. Pragtige vrou met 'n wonderlike stem. Rus sag pragtige vrou met die Engel stem. Jy laat soveel mooi musiek vir ons na.
Die mooiste ooit. Rus sag vrou Montserat.
Rus in vrede waardige sanger jy het baie mense se harte bekoor.
'n Legende! Sy het altyd op al haar silinders gevuur. Suiwer, skoon en verpletterend beeldskone klank!
PapaG, jy sê dit so mooi.
Baie mooi vrou met n formidabele stem, n "powerhouse". Rus sag Montserrat.
Kota · 1 jaar gelede
Kan nooit vergeet nie
Nog 'n wonderlike ikoon is weg! Gelukkig het ek/ons haar nagedagtenis wat voortleef! Die opname van "Barcelona" saam met FM, is een van my kosbaarste besittings! Rus sag, skone dame!
Rus in vrede. Wonderlike musiek van jou geluister. Jy en Freddie Mercury was n fantastiese sangpaar.
Loot · 1 jaar gelede
Haar fenominale stem is nou vir altyd stil. Die laaste van die groot divas 'n Groot verlies. Rus in vrede mme Caballe.